रिसर्च एस्ट्रोलॉजी ग्रुप एस्ट्रो इंटेलिजेंस की तरफ से ज्योतिष कार्निवल आज
लुधियाना| रिसर्चएस्ट्रोलॉजी ग्रुप ऐस्ट्रो इंटेलिजेंस की तरफ से आज ज्योतिष कार्निवल का आयोजन शास्त्री नगर रेलवे फाटक के नजदीक रेस्टोरेंट में सुबह 11 बजे से शाम 4 बजे तक प्रसिद्ध ज्योतिष शोधकर्ता डॉ. अजय शाही की अध्यक्षता में करवाया जा रहा है। डॉ. शाही ने बताया कि कार्निवाल में पूरे प्रदेश और अन्य राज्यों के ज्योतिषी विद्वान भी हिस्सा ले रहे हैं। इनमें चंडीगढ़ से डाॅ. मीना शर्मा, लाइफ कोच और आध्यात्मिक गुरु विशाल श्रीपाल, गुरचरण पंछी, सतीश गुप्ता और वास्तु विद मनु शाही भी शामिल हैं। उन्होंने बताया कि कार्निवाल का उद्देश्य समाज में ज्योतिषियों की ओर से फैलाई गई भ्रांतियों को दूर करना, ज्योतिष शास्त्र द्वारा जीवन के असल दिशा-निर्देशों को बताना, इंसान के कर्मों के बारे जानना और आत्मा मूलभूत स्वभाव को जानकर अच्छे तरीके से जीवन जीने की कला सिखाना है। इंसान के जीवन में जन्म से लेकर मृत्यु तक कार्मिक चक्र चलता रहता है, इसको जानना और समझना ही ज्योतिष का परम उद्देश्य है। हर इंसान जीवन में पिछले जन्म से कुछ खास कार्मिक पैटर्न लेकर आता है जो जीन्स की तरह इंसान के साथ आते हैं आयु के साथ धीरे धीरे घटित होते हैं। कार्निवाल में कुंडलियों का आध्यात्मिक विश्लेषण भी किया जाएगा।
kas_Deva hin_Deva